**Andrée Alexander Jeglertz** (s. 14. helmikuuta 1972 Malmö, Ruotsi) on ruotsalainen jalkapallovalmentaja ja entinen jalkapalloilija. Elokuusta 2023 lähtien hän on toiminut Tanskan naisten jalkapallomaajoukkueen päävalmentajana.

Hän toimi vuosina 2010–2016 Suomen naisten maajoukkueen päävalmentajana j

. Seurajoukkuetasolla hän valmentaa kaudella 2021 Linköpingiä.

Ura pelaajana
-------------

Jeglertz aloitti peliuransa malmölaisessa Husie IF:n juniorijoukkueessa, josta siirtyi 13-vuotiaana Malmö FF:n organisaatioon. Hän pelasi MFF:n paidassa kaikkiaan 25 pääsarjaottelua. 1993 hän siirtyi Umeå FC:hen. Hän pelasi seurassa neljä kautta kunnes siirtyi IFK Hässleholmiin 1997. Jegelrtz pelasi uransa lopulla myös Gimonäs SK:ssa ja toistamiseen Umeå FC:ssä kunnes siirtyi pelaajavalmentajaksi vuonna 2003.

Ura valmentajana
----------------

Jeglertzin valmennusura alkoi vuonna 2003 Gimonäs SK:n pelaajavalmentajana. 2004 hän siirtyi Damallsvenskan-seura Umeå IK:n päävalmentajaksi. Umeå IK:ssa Jeglertz teki läpimurtonsa valmentajana luotsaten seuran naisten Ruotsin mestariksi neljästi peräkkäin kausina 2005–2008, joina hänet palkittiin myös vuoden Damallsvenskan-valmentajana. Jeglertzin valmennuksessa Umeå voitti myös Naisten UEFA Cupin 2004 ja oli finaalin häviävänä osapuolena 2007 ja 2008.

Joulukuussa 2008 Jeglertz siirtyi Umeå IK:sta miesten Allsvenskan-seura Djurgårdens IF:n päävalmentajaksi yhdessä Zoran Lukićin kanssa.  Jeglertz vastasi seuran puolustuksesta ja pelisysteemistä, Lukić hyökkäyksestä ja tekniikkavalmennuksesta.  Yhteistyö ei sujunut kauden 2009 alussa toivotulla tavalla ja Lukić erosi tehtävistään kesäkuun alussa. Hänen lähtönsä jälkeen Jeglertz nousi yksin seuran vastuuvalmentajaksi.  Jeglertz ei onnistunut kääntämään Djurgårdenin kelkkaa ja seura oli lähellä pudota pääsarjasta kauden 2010 jälkeen. Kauden jälkeen seurajohto ei erottanut Jeglertziä, vaan jatkoi yhteistyötä hänen kanssaan. Uuteen valmennustiimiin Jeglertzin rinnalle nousevat Lennart Wass ja Bo Augustsson.  Pian Wassin ja Augustssonin nimityksen jälkeen Jeglertz kuitenkin ilmoitti ettei jatka enää seuran valmennusjohdossa. 

Joulukuun lopussa 2009 Jeglertz palasi takaisin naisjalkapallon pariin allekirjoitettuaan vuoteen 2013 ulottuvan sopimuksen Suomen naisten maajoukkuevalmentajan tehtävistä.  Jeglertz on päävalmentajatehtävänsä ohella vastannut myös suomalaisen nais- ja tyttöjalkapallon kehitystyön johtamisesta. Jeglertzin johdolla Suomi sijoittui MM2011-karsintalohkossaan toiseksi eikä selvinnyt lopputurnaukseen. Karsinnat EM-kisoihin 2013 sujuivat paremmin ja Suomi lunasti kolmannen kerran peräkkäin paikan turnaukseen. Elokuussa 2012 Palloliitto teki Jeglertzin kanssa vuoteen 2015 ulottuvan jatkosopimuksen.  Vuonna 2012 Jeglertz valittiin onnistuneiden karsintojen myötä vuoden valmentajaksi Suomessa.  EM-kisoissa Suomi pelasi tasan Italian kanssa ja hävisi emäntämaa Ruotsille. Voitto viimeisessä ottelussa Tanskaa vastaan olisi vienyt Suomen jatkoon, mutta ottelu päättyi tasan 1-1. Näin Suomi jäi lohkonsa jumboksi ja turnaus päättyi jo lohkovaiheeseen. 

Maaliskuussa 2015 Jeglertz kertoi, että jättää maajoukkuevalmentajan tehtävät EM2017-projektin jälkeen. Suomi ei selviytynyt EM-kisoihin, joten Jeglertzin pesti päättyi jo syksyllä 2016. Vuoden 2016 lopussa Jeglertz allekirjoitti 2+1-vuotisen sopimuksen Umeå FC:n kanssa. Jeglertz valmensi Umeån joukkuetta kausina 2017 ja 2018, muttei onnistunut johdattamaan seuraa nousuun kolmannelta sarjatasolta Superettaniin. Kaudeksi 2019 hän siirtyi Kanadan naisten jalkapallomaajoukkueen apuvalmentajaksi.

Marraskuussa 2020 Jeglertzin kerrottiin palaavan Ruotsiin. Hän aloittaa kaudella 2021 Linköpings FC:n päävalmentajana. Hän luotsasi seuran Damallsvenskanissa parhaimmillaan kolmanneksi kaudella 2022. Heinäkuun lopussa 2023 hän jätti seuran ja siirtyi MM2023-lopputurnauksen jälkeen Tanskan naisten jalkapallomaajoukkueen päävalmentajaksi.<ref>Officiellt: Jeglertz blir dansk förbundskapten fotbollskanalen.se. Viitattu 19.3.2024. </ref

Meriitit valmentajana
---------------------

* Naisten Ruotsin mestaruus (4): 2005, 2006, 2007, 2008
	+ Hopeaa: 2004
* Naisten Ruotsin Cup: 2007
* Naisten Ruotsin Supercup (2): 2007, 2008
* Naisten UEFA Cup: 2004
	+ Hopeaa: 2007, 2008
* Vuoden Damallsvenskan-valmentaja (4): 2005, 2006, 2007, 2008
* Suomen vuoden jalkapallovalmentaja: 2012
* Naisten EM-kilpailut: 1.kierros 2013

Lähteet
-------

1. ↑  Jeglertz naisten A-maajoukkueen päävalmentajaksi  29.12.2009. Urheilulehti. Viitattu 30.12.2009.
2. ↑  DIF:Jeglertz och Lukic nya tränare (Arkistoitu – Internet Archive)
3. ↑  SVT:Jeglertz och Lukic tränar Djugården
4. ↑  Zoran Lukic lämnar Djurgården
5. ↑  Wass tillbaka som Dif-tränare
6. ↑  Jeglertz lämnar Djurgården
7. ↑  Naisten jalkapallomaajoukkue sai ruotsalaisvalmentajan (Arkistoitu – Internet Archive)
8. ↑  Jeglertzille jatkosopimus (Arkistoitu – Internet Archive)
9. ↑  Jeglertzistä Vuoden valmentaja
10. ↑  Suomen naiset jäivät alkulohkoon EM-jalkapallossa
11. ↑  Jeglertz jättää maajoukkueen
12. ↑  Helmareiden ex-päävalmentaja palaa miesten valmentajaksi  10.11.2016. YLE. Viitattu 18.1.2017.
13. ↑  Andrée Jeglertz ny huvudtränare i Umeå FC  10.11.2016. Umeå FC. Viitattu 18.5.2017.
14. ↑  Klubbutlåtande: Andrée Jeglertz  22.8.2018. Umeå FC. Viitattu 6.11.2020.
15. ↑  Helmarien entinen päävalmentaja palaa Ruotsin pääsarjaan  5.11.2020. YLE Urheilu. Viitattu 6.11.2020.

  


|  |  |  |
| --- | --- | --- |
| Edeltäjä:**Antti Muurinen** | **Suomen vuoden jalkapallovalmentaja**2012 | Seuraaja:**Pekka Lyyski** |

|  |  |  |
| --- | --- | --- |
| Edeltäjä:**Siggi Jónsson** | **Djurgårdens IF:n päävalmentaja**2009 | Seuraaja:**Lennart Wass** |

|  |  |  |
| --- | --- | --- |
| Edeltäjä:**Michael Käld** | **Suomen naisten maajoukkueen päävalmentaja**2010–2016 | Seuraaja:**Anna Signeul** |

|  |  |  |
| --- | --- | --- |
| Edeltäjä:**Lars Søndergaard** | **Tanskan naisten maajoukkueen päävalmentaja**8/2023– | Seuraaja:**–** |